2018 оны бүх цэргийн наадам

## Цэргийн наадам 
#### Барилдааны тов 
Жил бүр уламжлал болгон зохион байгуулагддаг цэргийн цол олгох бүх цэргийн баяр наадам 2018-06-09- ны бямба гаригт 14.00 цагаас Алдар спорт хорооны зааланд зохион байгуулагдна.

#### Зохион байгуулагч 
Жил бүр уламжлал болгон зохион байгуулагддаг цэргийн цол чимэг олгох бүх цэргийн баяр наадмыг Монголын Үндэсний Бөхийн Холбоо, Батлан Хамгаалах Яамны харьяа " Алдар " спорт хороо хамтран зохион байгуулна. 

#### Барилдаанд оролцогчид 
Бүх цэргийн баяр наадамд Монгол улсын бүх хүчний байгууллагын дэргэдэх спорт хороод болох Монгол улсын Зэвсэгт хүчний " Алдар " спорт хороо, Хил хамгаалах ерөнхий газрын " Хилчин " спорт хороо, Тагнуулын ерөнхий газрын " Эрч " спорт хороо, Цагдаагийн ерөнхий газрын " Хүч " спорт хороо, Онцгой байдлын ерөнхий газрын  " Аврагч " спорт хороо, Шүүхийн шийдвэр гүйцэтгэх ерөнхий газрын " Сүлд " спорт хороо, Хууль сахиулах их сургуулийн дэргэдэх " Соёмбо " спорт хорооноос гаргасан мэдүүлэгийн дагуу аймаг, цэргийн цолтой болон сумын цолтон залуу бөхчүүд оролцно.

#### Цэргийн цол, чимэг 
Бүх цэргийн баяр наадамд түрүүлсэн бөхөд " Цэргийн арслан " цол, үзүүрлэсэн бөхөд " Цэргийн заан " цол, шөвгийн дөрөвт шалгаран их шөвөгт үлдсэн бөхөд " Цэргийн харцага " цол, шөвгийн наймд шалгаран дунд шөвөгт шалгарсан бөхөд " Цэргийн начин " цолыг тус тус олгоно.  Мөн тус тус даваанд шалгаран үлдсэн аймаг, цэргийн цолтой бөхчүүдэд баяр наадмын комиссын шийдвэрийн дагуу чимэгийг тус тус олгоно.

#### Бөхийн бүрэлдэхүүн 
Бүх цэргийн баяр наадамд бүх спорт хороодоос ирүүлсэн мэдүүлгийн дагуу:

Зэвсэгт Хүчний Алдар СХ-ноос 

ХХЕГ-ын Хилчин СХ-ноос

ЦЕГ-ын Хүч СХ-ноос 

ОБЕГ-ын Аврагч СХ-ноос

ШШГЕГ-ын Сүлд СХ-ноос 

ХСИС-ийн Соёмбо СХ-ноос нийт 256 бөх барилдлаа. Сумын заан цолтой гучин есөн бөх барилдлаа.  

#### Барилдааны тэмдэглэл 
##### Нэгийн даваа 
Хүчит бөхийн барилдааны нэгийн даваанд Булган аймгийн Хутаг-Өндөр сумын харьяат аймгийн арслан Б.Хашбат Увс аймгийн Давст сумын харьяат сумын заан Э.Мөнх-Эрдэнэд, Завхан аймгийн Сонгино сумын харьяат аймгийн арслан Б.Ганбаатар Ховд аймгийн Мөст сумын харьяат сумын заан Ц.Төмөрцоожид, Хөвсгөл аймгийн Арбулаг сумын харьяат аймгийн арслан Г.Батням Хөвсгөл аймгийн Шинэ-Идэр сумын харьяат сумын заан Х.Бөхбаярт, Хөвсгөл аймгийн Галт сумын харьяат аймгийн арслан Л.Нямбаяр Ховд аймгийн Буянт сумын харьяат сумын заан Б.Сосорбарамд тус тус өвдөг шороодлоо.

Мөн аймгийн арслан Б.Шаравнямбуу, Б.Батзориг, Д.Цэрэндаваа, Б.Бат-Орших, У.Батгэрэл, Ш.Пүрэвгарьд, Ц.Сандагдорж, Т.Сайханжаргал, Б.Зоригтбаатар, Т.Сүрэнжав, З.Наранбаатар, П.Батмөнх, Г.Төрмөнх, Ш.Отгонтөгс, М.Мэндсайхан, Б.Лхагвадорж, П.Эрхэмжаргал, Э.Мөнхбаатар нарын аймгийн арслан цолтнууд өвдөг шороодлоо.

##### Хоёрын даваа 
Хүчит бөхийн барилдааны хоёрын даваанд Өмнөговь аймгийн Хүрмэн сумын харьяат аймгийн хурц арслан Ш.Дарханбат Ховд аймгийн Буянт сумын харьяат сумын заан Б.Сосорбарамд өвдөг шороодон өнөөдөр барилдсан гучин есөн сумын заанаас ганцаар хоёр давлаа.

Мөн аймгийн хурц арслан Ё.Эрдэнэжаргал, Д.Цэвэлсодном, С.Ариунбилэг, аймгийн арслан А.Отгонбаатар, А.Сүмбээ, Д.Буянт, Б.Тайван, А.Давааням, П.Баярхүү, Э.Нямаа, Г.Өсөхбаяр, Ба.Отгонбаатар, Н.Мустафа, Ш.Мөнх-Од, Б.Батдорж, Т.Буянжаргал, Б.Гончигтавхай, Б.Мөнх-Эрдэнэ, Л.Жамбал, Б.Даваа-Очир, П.Батсүх, Ц.Адъяа, Д.Хүдэрбулга, Б.Цэдэнсодном, Давж.Батбаяр, Н.Хүрэлсүх, Бү.Баянмөнх, Э.Ууганбаяр, Г.Ганцоож, Г.Ганбаатар цэргийн арслан Д.Цэрэнтогтох нарын аймаг цэргийн арслангууд өвдөг шороодлоо.

#### Цол хүртсэн, шөвгөрсөн бөхчүүд 
#### Барилдааны дүйз 
#### Гурвын даваа 
#### ***Дөрвийн даваа*** 
#### ***Тавын даваа*** 
#### ***Зургаагийн даваа*** 
#### ***Долоогийн даваа*** 
#### Наймын даваа 
#